**O B E C BRACOVCE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***NÁVRH***

**Všeobecne záväzné nariadenie obce Bracovce č.2/2017**

**o určení výšky finančných prostriedkov na záujmové vzdelávanie detí s trvalým pobytom na území obce.**

Návrh VZN: - vyvesený na úradnej tabuli obce dňa : 31. 3. 2017

 - zverejnený na internetovej adrese obce dňa : 31. 3. 2017

Lehota na predloženie pripomienok k návrhu VZN do(včítane): 15.04.2017

VZN schválené Obecným zastupiteľstvom v .......................dňa ................ uznesením č. : ................

VZN vyvesené na úradnej tabuli obce ........................ dňa : .............................

VZN zvesené z úradnej tabule obce ........................ dňa : .............................

**VZN nadobúda účinnosť dňom .........................**

úradná pečiatka s erbom obce: za obec:

Obec Bracovce v súlade s ustanovením § 6 ods.8 a 9 zákona č. 369/1990 Zb. o obecnom zriadení v znení neskorších predpisov a ustanovením § 6 ods. 12, písm. c, a písm. d ) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanovením § 7 zákona č. 583/2004 Z. z. o rozpočtových pravidlách územnej samosprávy v znení neskorších predpisov sa uznieslo na tomto:

 **Čl. 1 Predmet úpravy**Všeobecné záväzné nariadenie obce určuje výšku a účel použitia dotácie na záujmové vzdelávanie detí s trvalým pobytom na území obce Bracovce v centrách voľného času, ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva SR, registrovaných záujmových útvaroch, občianskych združeniach. s prideleným IČO.

V rámci decentralizácie dane z príjmov fyzických osôb je v plnej autonómii obce ako prerozdelí finančné prostriedky .

Podľa tohto VZN obec určuje výšku príspevku obce pre financovanie originálnych kompetencií na úseku vzdelávania detí v centrách voľného času (CVČ) formou dotácie.

Dotáciou sa rozumie príspevok, ktorým obec prispieva na činnosť CVČ na financovanie v školskom roku na 10 mesiacov: náklady na záujmové vzdelávanie detí v CVČ a činnosti podľa Čl.1. Prijímateľ dotácie je oprávnený použiť finančné prostriedky len na úhradu nákladov na záujmové vzdelávanie deti v CVČ na základe žiadosti zriaďovateľa CVČ. V žiadosti musí byť uvedený účel poskytnutia dotácie.

 **Čl. 2 Podrobnosti financovania**

Finančné prostriedky sa vypočítavajú obciam podľa počtu detí s trvalým pobytom od 5 rokov do 15 rokov veku. Obecné zastupiteľstvo určí maximálnu výšku príspevku na dieťa spravidla s platnosťou na 10 mesiacov v školskom roku, pričom sa zohľadňuje príslušná časť výnosu dane z príjmov fyzických osôb do rozpočtu obce prislúchajúca na záujmové vzdelávanie detí v centre voľného času podľa osobitného predpisu. V roku 2017 sa maximálna výška príspevku na dieťa určuje v sume : 70 €.

a) ak dieťa vo veku od 5 rokov do 15 rokov navštevuje jedno CVČ alebo jedno záujmové vzdelávanie je ročná dotácia : 70,00€,

b) ak dieťa vo veku od 5 rokov do 15 rokov navštevuje dve, tri CVČ mesačná dotácia sa delí počtom žiadostí podľa Čl. 3 ods. 2.

 **Čl. 3 Príjemca dotácie (príspevku)**1. Príjemcom dotácie podľa tohto nariadenia je:
a)    Školské zariadenia s právnou subjektivitou v zriaďovateľskej pôsobnosti obce a iných uznaných záujmových útvarov centier voľného času na území obce Bracovce.
b)    Iná obec, štátom uznaná cirkev alebo náboženská spoločnosť, právnická osoba, fyzická osoba ako zriaďovateľ centra voľného času, ak o dotáciu požiada. 2. Príjimateľ dotácie predloží v žiadosti o dotáciu
a)    menný zoznam detí
b)    výšku finančných prostriedkov na mzdy a prevádzku
3. Príjmateľ dotácie podľa Čl. 2 je oprávnený použiť dotáciu len na úhradu osobných a prevádzkových nákladov na záujmové vzdelávanie detí a pri jej použití musí zabezpečiť hospodárnosť, efektívnosť a účinnosť jej použitia. 4. Prijímateľ dotácie je povinný predložiť zúčtovanie použitých finančných prostriedkov najneskôr do 20.12. príslušného kalendárneho roka. Zúčtovanie musí obsahovať fotokópie účtovných dokladov preukazujúcich použitie dotácie na schválený účel (akciu, úlohu) a výpisy z bankového účtu, resp. pokladničné doklady. Účtovné doklady musia obsahovať podpis a pečiatku žiadateľa. Prijímateľ dotácie, ktorý nepredloží zúčtovanie dotácie alebo použije túto dotáciu na iný účel ako bol určený v zmluve o poskytnutí dotácie, je povinný dotáciu vrátiť na účet obce najneskôr do 15 dní po termíne stanovenom v dohode na zúčtovanie. Nevyčerpané finančné prostriedky z poskytnutej dotácie vráti do rozpočtu obce súčasne s vyúčtovaním dotácie. Zúčtovanie dotácií predkladá prijímateľ na ekonomické oddelenie OcÚ, ktoré zabezpečí kontrolu využitia finančných prostriedkov
5. V prípade že dotácia nebude vyčerpaná do 31.12. príslušného kalendárneho roku, je prijímateľ povinný nevyčerpanú časť dotácie vrátiť späť na účet obce do 31. 12. príslušného kalendárneho roku.

 **Čl. 4 Termín a spôsob poskytovania dotácie (príspevku)**1. Obec poskytne príjemcovi podľa Čl. 2 dotáciu jedenkrát ročne v celkovej výške. 2.Medzi obcou a žiadateľom sa vždy uzatvára písomná zmluva o poskytnutí dotácie. 3. Zmluva obsahuje: a/ výšku dotácie, b/ účel, na ktorý sa dotácia použije, c/ podmienka účelne a hospodárne nakladať s poskytnutou dotáciou, d/ povinnosť vrátiť dotáciu použitú v rozpore s účelom, na ktorý bola poskytnutá do stanoveného termínu v zmluve, e/ povinnosť vyúčtovať nakladanie s poskytnutou dotáciou, splnenie účelu, na ktorý bola použitá, f/ lehota splatnosti poskytnutia dotácie, spravidla 15 dní odo dňa účinnosti zmluvy.

 **Čl. 5 Záverečné ustanovenia**

1. Na ustanovenia súvisiace s určením výšky dotácie na záujmové vzdelávanie deti a v centre voľného času, neupravené týmto všeobecne záväzným nariadením sa vzťahujú príslušné právne predpisy.

2. Zmeny a doplnky tohto všeobecne záväzného nariadenia schvaľuje Obecné zastupiteľstvo obce Bracovce.

3. Toto všeobecne záväzné nariadenie schválilo Obecné zastupiteľstvo obce Bracovce dňa ..........

4. Toto nariadenie nadobúda účinnosť dňom .................................. .

5. Týmto VZN sa ruší VZN obce Bracovce č. 1/2015 o určení výšky finančných prostriedkov na záujmové vzdelávanie detí s trvalým pobytov na území obce zo dňa 11. 12. 2015.

V Bracovciach, dňa ..........................

 …....................................................

 PhDr. Ivana Kolesnáčová

 starostka obce